শিৱসাগৰ জিলাৰ জয়সাগৰ আৰক্ষী চকীৰ অন্তৰ্গত শিৱসাগৰৰ বন সংমণ্ডলৰ প্ৰাধিকৰণ( বন্যপ্ৰাণী)ৰ অধীনস্থ ভটীয়াপাৰ অঞ্চলৰ গাওঁচুকৰ দিখৌ নদীৰ পানীৰ যুৱলিত আজি পুৱা এটা নাহৰফুটুকী মৃত অৱস্থাত উদ্ধাৰ হয়।
ঘটনাৰ বিৱৰণি মতে আজি পুৱা প্ৰায় ৯-৩০ বজাত স্থানীয় এজন ব্যক্তিয়ে দিখৌ নদীৰ কাষৰ বাৰীত খৰি বিচাৰিবলৈ গৈ নদীখনৰ পানীৰ যুৱলিত নাহৰফুটুকী বাঘটো মৃত অৱস্থাত পৰি থকা দেখা পায়। ব্যক্তিজনে লগে লগে গাওঁবাসীক বাঘটো মৃত অৱস্থাত পৰি থকা বিষয়টো অবগত কৰে।
ফলত স্থানীয় লোকে বন বিভাগক খবৰ দিয়াত বন বিভাগৰ লোক ঘটনাস্থলীত উপস্থিত হৈ মৃত বাঘটো উদ্ধাৰ কৰি আনে। বাঘটোৰ মৃত্যুৰ প্ৰকৃত কাৰণ এতিয়ালৈকে জানিব পৰা হোৱা নাই যদিও বন বিভাগৰ লোকে বজ্ৰপাতত অথবা প্ৰাপ্তবয়স্ক হোৱাৰ বাবে মৃত্যু হোৱা বুলি সন্দেহ প্ৰকাশ কৰিছে। নাহৰফুটুকীটোৰ মৰণোত্তৰ পৰীক্ষাৰ অন্তত সমাধিস্থ কৰা হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
